Allerede i sommer udtalte Flemming Møller Mortensen i medierne, at en kommende socialdemokratisk ledet regering ville "rulle tiden tilbage" og fjerne brugerbetalingen på behandling mod  barnløshed. -   Men i den nye regeringsgrundlag er det løfte fuldstændig glemt, påpeger Marian Geller, - Det er at føre vælgerne bag lyset. Og det er helt moralsk forkasteligt. Flemming Møller Mortensen, der i dag sidder i Folketingets sundhedsudvalg, mener nu ikke vælgerne skal føle sig snydt - og personligt betegner han stadig sagen om gratis fertilitetsbehandling som hjerteblod. - Nogle ting er med i regeringsgrundlaget - og nogle ting gemmer man til næste års finanslov. Begge dele er lige seriøst, siger Flemming Møller Mortensen i dag til TV2/Nord og tilføjer, - Jeg tror alle borgere i Danmark har forståelse for at en regering lige skal ha' lov at sætte sig i stolen. Den forklaring køber Marian Geller ikke: - Selvfølgelig er man nødt til at gå på kompromis, når man kommer i regering med andre partier - men det vidste man altså også før man satte sig til bordet.

Referat:
Venstres medlem af regionsrådet Marian Geller rettede søndag skarp kritik mod socialdemokraten Flemming Møller Mortensen, som hun mener har lovet vælgerne alt for meget under valgkampen.  

 